钦定古今图书集成/明伦汇编/氏族典/第150卷 > 孙世恪
## 钦定古今图书集成/明伦汇编/氏族典/第150卷 > 孙世恪

按《汉阳府志》：“世恪，字贞伯，汉阳人。少读书家园，有虎
突至，世恪危坐讽咏不辍。未几，虎去人来尤之曰：‘子
奈何不顾身命’？世恪曰：‘弃此而逃，即能脱虎口耶？生
死数也。吾宁守正以待之耳’。究心理学，旁及天文星
象兵律之书，无不通晓。万历己酉，始举于乡，就教长
沙。天启初，升国子监学正，劾魏忠贤，忠贤大怒，矫旨”
切责。崇祯初，擢工部主事，历南京户部郎中。